stanford-oval/wikipedia huggingface dataset:
Alizé Cornet

| Alizé Cornet |
| --- | --- |

Henkilötiedot
Syntynyt: 22. tammikuuta 1990 (ikä 34)
Kansalaisuus:   Ranska
Tennispelaaja
Pituus:  173 cm
Paino:  63 kg
Kätisyys:  oikea
Ammattilaisena:  2006–
Palkintorahat:  10 361 553 USD
Kaksinpeli
Paras sijoitus:  11. (16.2.2009)
Turnausvoittoja:  6
Voitot/tappiot:  545–456
Grand Slam -turnauksissa
Australian avoimet:  4. kierros (2009)
Ranskan avoimet:  4. kierros (2015, 2017)
Wimbledon:  4. kierros (2014)
Yhdysvaltain avoimet:  3. kierros (2007, 2008, 2013, 2014)
Nelinpeli
Paras sijoitus:  59. (7.3.2011)
Turnausvoittoja:  3
Voitot/tappiot:  121–159
Aiheesta muualla
www.alizecornet.fr
ITF
WTA
Alizé Cornet (s. 22. tammikuuta 1990 Nizza) on ranskalainen tennispelaaja. Hän aloitti ammattilaisuransa vuonna 2006.
Alizé Cornet nousi toukokuussa 2008 maailman rankinglistalla sijalle 20. Hän ylsi maaliskuussa 2008 ensimmäistä kertaa WTA-turnauksen loppuotteluun Acapulcossa. Loppuottelussa hän hävisi Flavia Pennettalle eräluvuin 0–6, 6–4, 1–6. Toisen kerran hän esiintyi loppuottelussa toukokuussa Rooman turnauksessa. Tällöin Jelena Janković oli häntä parempi eräluvuin 2–6, 2–6. Välieriin saakka hän pääsi huhtikuussa Amelia Islandin ja Charlestonin turnauksissa. Heinäkuussa hän saavutti ensimmäisen WTA-turnausvoittonsa kaatamalla Budapestin loppuottelussa slovenialaisen Andreja Klepačin eräluvuin 7–6(5), 6–3.
Ensiesiintymisensa Grand Slam -turnauksissa Cornet teki kotimaassaan vuonna 2005. Ensimmäisen kerran hän ylsi kolmannelle kierrokselle Yhdysvaltain avoimissa 2007, jolloin hänet pudotti jatkosta Jelena Janković eräluvuin 6–4, 2–6, 3–6. Kolmannelle kierrokselle hän pääsi myös Ranskan avoimissa 2008, jolloin hänet voitti Agnieszka Radwańska erin 4–6, 4–6, ja Yhdysvaltain avoimissa 2008, jolloin hänet kukisti Anna-Lena Grönefeld lukemin 4–6, 5–7. Wimbledonissa 2008 hän putosi ensimmäisellä kierroksella Anastasia Pavljutšenkovan voittaessa hänet luvuin 6–7(6), 6–7(4).
Australian avoimissa 2009 Cornet pääsi neljännelle kierrokselle voittamalla ensin kaksi sijoittamatonta pelaajaa ja sitten Daniela Hantuchován eräluvuin 4–6, 6–4, 6–2. Neljännellä kierroksella hän hävisi Dinara Safinalle erin 2–6, 6–2, 5–7.
Kesäkuussa 2012 Cornet saavutti toisen turnausvoittonsa kaksinpelissä voitettuaan Bad Gasteinin loppuottelussa Yanina Wickmayerin. Kolmannen turnausvoittonsa hän saavutti Strasbourgissa toukokuussa 2013, neljännen Katowicessa huhtikuussa 2014, viidennen Hobartissa tammikuussa 2016 ja kuudennen Gstaadissa heinäkuussa 2018.
Aiheesta muualla

Kuvia tai muita tiedostoja aiheesta Alizé Cornet Wikimedia Commonsissa
Alizé Cornetin verkkosivut (Arkistoitu – Internet Archive)
Aegidius Roomalainen

In secundum librum sententiarum quaestiones, 1581
Aegidius Roomalainen (lat. Aegidius Romanus, ital. Egidio Colonna, ransk. Gilles de Rome) (noin 1243–1316 Avignon) oli keskiajalla elänyt munkki ja skolastinen filosofi. Hän oli Bourgesin arkkipiispa. Paavi Benedictus XIV antoi hänelle arvonimen Doctor Fundatissimus ("Parhaiten perusteleva opettaja"). Hän kuoli Avignonissa.
Giles tuli kuuluisaksi kommentaarioistaan Aristoteleen logiikan alan teokseen Organoniin. Hän kirjoitti myös kaksi muuta merkittävää teosta, toinen oli merkittävä kirjoitus 1300-luvun alun paaviudesta, ja toinen oli De Regimine Principum, opaskirja prinsseille.
Kirjallisuutta

Hirvonen, Vesa & Saarinen, Risto (toim.): Keskiajan filosofia.  Helsinki:  Gaudeamus, 2008.  ISBN 978-952-495-093-0.
Aiheesta muualla

Dubray, Charles: Egidio Colonna Catholic Encyclopedia.  1911. New York:  Robert Appleton Company. (englanniksi)
Lambertini, Roberto: Giles de Rome The Stanford Encyclopedia of Philosophy. The Metaphysics Research Lab. Stanford University. (englanniksi)
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Orféas

| Orféas Ορφέας |
| --- | --- |
 Kunnallisyksikön sijainti
 Orféas
 Koordinaatit: 41°16′N, 26°01′E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Évros
Kunta:  Souflí
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  030502
Väkiluku (2011):  4 761
Aikavyöhyke:  UTC+2
 – Kesäaika:  UTC+3
Postinumero:  680 04
Suuntanumero(t):  25530
Rekisterikilpi:  OP
Infobox OKVirheellinen NIMI-arvo: 
Orféas (kreik. Ορφέας; virallisesti Δημοτική Ενότητα Ορφέα, Dimotikí Enótita Orféa) on yksi Souflín kunnan kunnallisyksiköistä ja entinen itsenäinen Kreikan kunta. Se sijaitsee Évroksen alueyksikössä Itä-Makedonian ja Traakian alueella. Kunnallisyksikön väkiluku on 4 761 (vuonna 2011).
Orféaksen kunnallisyksikkö käsittää Souflín kunnan pohjoisosan. Sen nimi viittaa kreikkalaisen mytologian Orfeukseen, joka kuoli Traakiassa. Kunnallisyksikön alue ulottuu lännestä Bulgarian vastaiselta rajalta itään Turkin vastaiselle rajalle. Sen suurin asutus on Lávaran kylä. Orféas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Souflín kuntaan yhdessä Tycherón kanssa, jolloin se muuttui uuden kunnan kunnallisyksiköksi.
Kunnallisyksikön osat

Orféaksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Amóri | Amóri | 412 |
| Kyriakí | Kyriakí | 100 |
| Lávara | Lávara | 1 093 |
| Mándra | Mándra | 150 |
| Mavrokklísi | Kórymvos | 201 |
| Mavrokklísi | Mavrokklísi | 112 |
| Mikró Déreio | Gériko | 125 |
| Mikró Déreio | Gonikó | 309 |
| Mikró Déreio | Méga Déreio | 528 |
| Mikró Déreio | Mikró Déreio | 158 |
| Mikró Déreio | Petrólofos | 112 |
| Mikró Déreio | Roússa | 325 |
| Mikró Déreio | Sidirochóri | 346 |
| Protokklísi | Agriáni | 530 |
| Protokklísi | Protokklísi | 260 |
Yhteensä: 4 761
Aiheesta muualla

Kuvia tai muita tiedostoja aiheesta Orféas Wikimedia Commonsissa
Aki Juusela

| Aki Juusela> Henkilötiedot |
| --- | --- |
Syntynyt: 28. kesäkuuta 1991 (ikä 33) Rauma, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  94 kg
Seura
Seura:  Ferencvárosi TC
Sarja:  Erste Liga
Pelaajaura
Pääsarjaura:  2012–
Aik. seurat:  Ässät (SML) LeKi (Mestis) HC Satakunta (S-S) KooKoo (Mestis) TuTo (Mestis) HK Dukla Michalovce (SloEL)
Aki Tapani Juusela (s. 28. kesäkuuta 1991 Rauma) on suomalainen jääkiekkoilija, joka pelaa monikansallisen Erste Ligan unkarilaisjoukkue Ferencvárosi TC:ssä. Hän on pelipaikaltaan vasen laitahyökkääjä. Juuselaa on luonnehdittu pelityyliltään voimahyökkääjäksi.
Ura > Maajoukkueura

Juusela on pelannut neljä poikien maaottelua.
Northampton (täsmennyssivu)

'Northampton voi tarkoittaa seuraavia asioita:
Northampton, kaupunki Keski-Englannissa Northamptonshiren kreivikunnassa
Northampton (Massachusetts), paikkakunta Yhdysvaltain Massachusettsissa
Northamptonshire, kreivikunta Keski-Englannissa
Notrhamptonin piirikunta, piirikunta Yhdysvaltain Virginiassa
Northampton Town FC, northamptonilainen jalkapalloseura
HMS Northampton (1876), Nelson-luokan panssariristeilijä
HMS Northampton (1912), satamapalveluksessa ollut torpedotykkivene
Northampton-luokka, Yhdysvaltain laivaston risteilijäluokka
USS Northampton (SP-670), puurunkoinen moottorivene
USS Northampton (CA-26), Northampton-luokan risteilijä
USS Northampton (CLC-1), esikunta-alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Northampton”, voi hakea sivunnimihaulla, laajalla sivunnimihaulla tai tekstihaulla.
Aleksanteri Nevskin katedraali (Varsova)

Katedraali vuonna 1912.
Aleksanteri Nevskin katedraali (puol. Sobór św. Aleksandra Newskiego, ven. Александро-Невский собор в Варшаве) oli ortodoksinen katedraali Puolan pääkaupungissa Varsovassa. Sen rakennuttivat Venäjän keisarikunnan viranomaiset vuosina 1894–1912, jolloin Puola oli Venäjän keisarikunnan hallinnassa. Katedraalin suunnittelusta vastasi venäläinen arkkitehti Leon Benois. Valmistuttuaan katedraali ylsi 70 metrin korkeuteen, ja se oli tuolloin Varsovan korkein rakennus. Se sijaitsi Saski-aukiolla, joka oli Varsovan pääaukioita.
Puolan viranomaiset tuhosivat katedraalin 1920-luvun keskivaiheilla. Sen valmistumisesta oli ehtinyt kulua alle 15 vuotta. Tuhoamista perusteltiin puolalaisten negatiivisilla tunteilla Venäjän keisarikunnan harjoittamaa politiikkaa kohtaan ja sillä, että venäläisten katsottiin rakentaneen katedraalin vain vahingoittaakseen puolalaisten kansallistunnetta.
Aiheesta muualla

Kuvia tai muita tiedostoja aiheesta Aleksanteri Nevskin katedraali (Varsova) Wikimedia Commonsissa
Aitolahden seurakunta

Aitolahden seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään.
Aitolahden seurakunnan alueeseen kuuluivat Aitolahden lisäksi Atalan, Tasanteen, Sorilan ja Olkahisten kaupunginosat. Aitolahden seurakuntaan kuului vuoden 2013 alussa 7 017 jäsentä.
Aitolahden seurakunnan viimeisenä kirkkoherrana toimi Juha Vuorio, joka jatkaa 2014 alkaen Messukylän seurakunnan kirkkoherrana.
Historia

Aitolahden seurakunta itsenäistyi Messukylän seurakunnasta 1924. Ensimmäinen kirkkoherra oli Lauri Sandelin. Jumalanpalvelukset pidettiin ennen oman kirkon valmistumista Sorilan koululla.
Aitolahti liitettiin Tampereeseen 1966 ja samalla seurakunnasta tuli osa Tampereen seurakuntayhtymää. Seurakunta lakkautettiin 7. tammikuuta 2014 ja samalla perustettiin uusi Tampereen Messukylän seurakunta, joka koostuu aiemmista Aitolahden, Messukylän ja Teiskon seurakunnista.
Kirkot ja muut tilat > Aitolahden kirkko

Suojamuuri-nimellä kulkeva kirkko vihittiin käyttöön syyskuussa 2001. Kirkon osoite on Jenseninkatu 4, 33610 Tampere. Kirkkosalissa on istumapaikkoja alustavasti 200.
Kirkon on suunnitellut arkkitehtitoimisto KSOY – Erkki Karvala, Markku Koskinen ja Juha Röysä. Sisustussuunnittelu on Taina Väisäsen käsialaa. Kirkko on rakennettu arkkitehti Pentti Turusen vuonna 1980 suunnitteleman punatiilisen seurakuntatalon yhteyteen.
Kirkot ja muut tilat > Aitolahden vanha kirkko

Aitolahden vanha kirkko sijaitsee luonnonkauniilla paikalla ja on suosittu toimituskirkko. Kirkon osoite on Aitoniementie 268, 33680 Tampere. Kirkkoon mahtuu 250 henkeä. Arkkitehti Birger Federleyn suunnittelema keskiaikaista kirkkoa muistuttava kirkko on muurattu kivestä vuosina 1927–1928. Tyylillisesti kirkko edustaa 1910–1920-lukujen historismia.
Kirkot ja muut tilat > Atalan seurakuntakoti

Atalan seurakuntakodin osoite on Pulkkakatu 6, 33580 Tampere. Seurakuntakodin saliin mahtuu 70 henkeä. Arkkitehti Jouko Seppäsen suunnittelema seurakuntakoti vihittiin käyttöön syyskuussa 1989.
Aiheesta muualla

Panoraamakuvia Aitolahden kirkolta - Virtuaalinen Tampereen kaupunkiopas: VirtualTampere.com
Panoraamakuvia Aitolahden vanhalta kirkolta - Virtuaalinen Tampereen kaupunkiopas: VirtualTampere.com
Aitolahden kirkko
Aki Keinänen

| Aki Keinänen> Henkilötiedot |
| --- | --- |
Syntynyt: 4. tammikuuta 1984 (ikä 40) Kuopio, Suomi
Kansalaisuus:   Suomi
Jääkiekkoilija
Lempinimi:  Keni, Keikka, Kendo
Pelipaikka:  oikea laitahyökkääjä
Maila:  oikea
Pituus:  173 cm
Paino:  80 kg
Seura
Seura:  TUTO Hockey
Sarja:  Mestis
Tehtävä:  apuvalmentaja
Pelaajaura
Pääsarjaura:  2008–2009
Seurat:  KalPa (Mestis) TuTo (Mestis) Ässät (SML)
Aki Keinänen (s. 4. tammikuuta 1984 Kuopio) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan yhden SM-liigakauden 2008–2009 Porin Ässissä, jossa Keinänen teki 29 runkosarjaottelussa tehot 3+2=5 ja 14 liigakarsintaottelussa yhden syöttöpisteen. Hän pelasi kuitenkin lähes koko uransa Mestiksessä. Keinänen oli tehnyt viimeisen kautensa 2017–2018 jälkeen Mestiksen runkosarjassa yhteensä 600 runkosarjaottelussa tehot 239+234=473, joilla hän johtaa koko sarjan kaikkien aikojen piste- ja maalipörssiä sekä pelattujen otteluiden tilastoa. Keinänen on myös TuTon seurahistorian runkosarjan eniten otteluita (530) pelannut, maaleja (221) tehnyt sekä eniten jäähyminuutteja (672) kerännyt pelaaja. Hän laukoi oikealta.
Ura > Seuraura > Uran alku KalPassa ja Mestis-läpimurto TuTossa

Keinänen aloitti jääkiekkoilun 3-vuotiaana Kalevan Pallossa. Hän oli kaudella 1999–2000 seuran C-nuorten paras pistemies ja maalintekijä, kuten myös B-nuorissa kausina 2000–2001 ja 2001–2002. Viimeisimpänä mainitulla kaudella Keinänen voitti koko B-nuorten SM-sarjan piste- ja maalipörssin tehoilla 32+28=60. Myös kaudella 2002–2003 tehot 21+5=26 riittivät KalPan A-nuorten sisäisen piste- ja maalipörssin voittoon. Keinänen pelasi kauden aikana myös kaksi ensimmäistä Mestis-otteluaan. Varsinaisella Mestiksen tulokaskaudellaan 2003–2004 hän teki KalPassa ja alle 20-vuotiaiden maajoukkueessa yhteensä 42 runkosarjaottelussa tehot 13+16=29 sekä 11 playoff-ottelussa tehot 3+2=5. Keinänen voitti KalPan sisäisen tehotilaston lukemalla +26, joilla hän sijoittui koko Mestiksen tehotilastossa kolmanneksi. Keinänen voitti kauden päätteeksi Mestiksen-mestaruuden. Hän vahvisti kauden aikana vielä myös KalPan A-nuoria. Keinäsellä oli koko A-nuorten SM-liigan runkosarjan paras piste per peli -keskiarvo (1.83), kun hän teki 12 ottelussa 22 tehopistettä.
Kaudella 2004–2005 Keinänen mahtui KalPan kokoonpanoon vain 26 runkosarja- ja viidessä playoff-ottelussa tehden niissä yhteensä tehot 6+3=9. Hän pelasi ison osan kaudestaan myös joukkueen A-nuorissa tehden 16 runkosarjaottelussa yhtä monta maalia, joilla Keinänen voitti KalPan sisäisen maalipörssin. Hän voitti KalPan Mestis-joukkueessa kauden päätteeksi mestaruuden. Joukkue nousi seuraavaksi kaudeksi SM-liigaan, jonne myös Keinäsellä oli sopimus. Hän ei lopulta jatkanut KalPassa ja jatkoi kaudella 2005–2006 vuoden mittaisella sopimuksella Mestis-uraansa TuTossa. Keinänen pelasi varsin vaisun runkosarjan tehden 11 tehopistettä, mutta kevään 2006 pudotuspeleissä hän jakoi tehoilla 3+2=5 TuTon sisäisen maalipörssin voiton Atte Saunamäen ja Timo Vuorisalon kanssa. Heidän edellään sisäisessä pistepörssissä oli vain Tero Forsell. Keinänen voitti kauden päätteeksi Mestis-pronssia. Hän teki huhtikuussa 2006 vuoden mittaisen jatkosopimuksen TuTon kanssa.
Keinänen oli kaudella 2006–2007 TuTon kolmanneksi paras maalintekijä 17 osumallaan, kuten myös kaudella 2007–2008 20 osumallaan. Jälkimmäisellä kaudella hän sijoittui koko Mestiksen maalipörssissä kuudenneksi ja jakoi pistepörssin kymmenennen sijan KooKoon George Nistasin ja Hokin Jarkko Hattusen kanssa. Keinänen voitti kauden päätteeksi Mestiksen mestaruuden.
Ura > Maajoukkueura

Keinänen pelasi nuorten maaotteluita. Hän pelasi myös kaksi B-maaottelua Mestis-pelaajista kootussa joukkueessa Minskissä Valko-Venäjän alle 20-vuotiaiden maajoukkuetta vastaan marraskuussa 2004.
Alex Caffi

| Alex Caffi |
| --- | --- |
 Alex Caffi vuonna 1991.
Henkilötiedot
Syntynyt: 18. maaliskuuta 1964 (ikä 60)
Kansalaisuus:   Italia
Formula 1 -ura
Aktiivivuodet:  1986–1992
Talli(t):  Arrows / Footwork, Dallara, Osella ja Andrea Moda
Kilpailuja:  77 (56 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  6
Ensimmäinen kilpailu:  Italian Grand Prix 1986
Viimeinen kilpailu:  Meksikon Grand Prix 1992
 Nimikirjoitus
Alessandro "Alex" Caffi (s. 18. maaliskuuta 1964 Rovato, Brescian maakunta, Italia) on entinen italialainen Formula 1 -kuljettaja. Hän osallistui yhteensä 75 kilpailuun (Andrea Moda Formulalla kaksi kilpailua kaudelta 1992 mukaan lukien 77), saavuttaen niissä kuusi MM-pistettä.
Ura

Caffi sijoittui Italian Formula 3 sarjassa toiseksi vuosina 1984-85 ja kolmanneksi 1986 ajaen myös Formula 1:sten vuoden 1986 Italian GP:ssä. Varsinaisen kuljettajan paikan hän sai kaudelle 1987 Osella-tallista. Osellan käyttämät Alfa Romeo -moottorit osoittautuivat kuitenkin tehottomiksi ja epäluotettaviksi. Caffi pääsi maaliin vain kertaalleen kauden aikana, jolloin hän ylitti odotukset ollen 12. San Marinon GP:ssä. Kahdesti hän karsiutui kilpailusta.
Kausi 1988 toi mukanaan sopimuksen uuden Scuderia Italia -tallin kanssa, joka käytti Dallaran valmistamia autoja. Kausi sujui edellisvuotta paremmin ja Caffin parhaaksi tulokseksi tuli seitsemäs sija Portugalin GP:stä.
Hän jatkoi Scuderia Italialla kaudella 1989, jolloin Andrea de Cesariksesta tuli hänen tallikaverinsa tallin ryhtyessä ajattamaan toista autoa. Caffi onnistui hyvin Monacossa, jossa hän ajoi uransa parhaaksi tulokseksi jääneelle neljännelle sijalle. Toinen sija oli lähellä Yhdysvaltain GP:ssä, mutta tallikaveri de Cesaris kolaroi hänen kanssaan ja tulokseksi jäi keskeytys. Seuraavassa kilpailussa Kanadassa hän ajoi kauden viimeiseksi jääneelle pistesijalle ollen kuudes.
Kausi 1990 alkoi Caffin osalta Arrows-tallissa, jonka japanilainen Footwork oli juuri ostanut. Talli suunnitteli suurta menestystä seuraavaksi kaudeksi Porschen uuden V12-moottorin myötä. Caffi kuitenkin loukkaantui juuri ennen kauden avauskilpailua ja joutui jättämään sen väliin. Kauden parhaaksi saavutukseksi jäi viides sija Monacosta.
Kauden 1991 piti olla läpimurto, mutta se jäi kauaksi siitä, koska Porschen moottorit olivat ylipainoisia ja alitehoisia ja Caffi karsiutui kauden neljästä ensimmäisestä kilpailusta. Sitten hän loukkaantui tieliikenneonnettomuudessa murtaen leukansa ja joutui jättämään neljä seuraavaa kilpailua väliin. Paluu F1-kilpailuihin sujui heikosti, kun Caffi karsiutui kuudesta ensimmäisestä kilpailusta, kunnes vihdoin Japanissa pääsi kilpailuun ja hankki kauden parhaan sijoituksen olemalla kymmenes. Hän saavutti vielä päätöskilpailusta 15. sijan, mutta sopimusta seuraavalle kaudelle ei tullut, vaan hänen paikalleen tuli Aguri Suzuki.
Caffi yritti osallistua vielä kaudelle 1992 Andrea Modalla, mutta autot eivät voineet osallistua kauden avausosakilpailuun, koska tallin perustaja Andrea Sassetti ei ollut maksanut osallistumismaksua. Meksikon GP:ssä tallilla oli tarvittavat välineet, mutta osakilpailuun käytetty aika kului autojen rakentamiseen. Caffi sai tarpeekseen Formula 1:istä ja siirtyi ajamaan touring car-autoja Espanjan ja Italian sarjoihin. 1990-2010-luvuilla Caffi on ajanut myös rallia, Le Mansin 24 tunnin ajoja sekä Historic -ajoja, josta viimeiseksi mainitussa hän voitti kilpailun Monacon katuradalla vuonna 2016.
Tilastot

| Kausi | Talli | Sijoitus | Osakilpailut | Pisteet | Voitot | Palkintosijat | Paalupaikat | Nopeimmat kierrokset |
| --- | --- | --- | --- | --- | --- | --- | --- | --- |
| 1986 | Osella-Alfa Romeo | - | 1 | 0 | 0 | 0 | 0 | 0 |
| 1987 | Osella-Alfa Romeo | - | 14 | 0 | 0 | 0 | 0 | 0 |
| 1988 | Dallara-Ford | - | 14 | 0 | 0 | 0 | 0 | 0 |
| 1989 | Dallara-Ford | 19. | 14 | 4 | 0 | 0 | 0 | 0 |
| 1990 | Arrows-Ford | 16. | 11 | 2 | 0 | 0 | 0 | 0 |
| 1991 | Footwork-Porsche | - | 2 | 0 | 0 | 0 | 0 | 0 |
| 1992 | Andrea Moda-Judd | - | 0 | 0 | 0 | 0 | 0 | 0 |
| Yhteensä (7 kautta) | Yhteensä (7 kautta) | Yhteensä (7 kautta) | 56 | 6 | 0 | 0 | 0 | 0 |
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1986 | Osella Squadra Corse | Osella FA1G | Alfa Romeo V8 | BRA | ESP | SMR | MON | BEL | CAN | DET | FRA | GBR | GER | HUN | AUT | ITA NC | POR | MEX | AUS | - | 0 |
| 1987 | Osella Squadra Corse | Osella FA1I | Alfa Romeo V8 | BRA Kesk. | SMR 12 | BEL Kesk. | MON Kesk. | DET Kesk. |  | GBR Kesk. | GER Kesk. | HUN Kesk. | AUT Kesk. | ITA Kesk. | POR Kesk. | ESP DNQ | MEX Kesk. | JPN Kesk. | AUS DNQ | - | 0 |
| 1987 | Osella Squadra Corse | Osella FA1G | Alfa Romeo V8 |  |  |  |  |  | FRA Kesk. |  |  |  |  |  |  |  |  |  |  | - | 0 |
| 1988 | Scuderia Italia | Dallara 3087 | Cosworth V8 | BRA DNPQ |  |  |  |  |  |  |  |  |  |  |  |  |  |  |  | - | 0 |
| 1988 | Scuderia Italia | Dallara 188 | Cosworth V8 |  | SMR Kesk. | MON Kesk. | MEX Kesk. | CAN DNPQ | DET 8 | FRA 12 | GBR 11 | GER 15 | HUN Kesk. | BEL 8 | ITA Kesk. | POR 7 | ESP 10 | JPN Kesk. | AUS Kesk. | - | 0 |
| 1989 | Scuderia Italia | Dallara 189 | Cosworth V8 | BRA DNPQ | SMR 7 | MON 4 | MEX 13 | USA Kesk. | CAN 6 | FRA Kesk. | GBR DNPQ | GER Kesk. | HUN 7 | BEL Kesk. | ITA 11 | POR Kesk. | ESP Kesk. | JPN 9 | AUS Kesk. | 19. | 4 |
| 1990 | Footwork Arrows Racing | Arrows A11B | Cosworth V8 | USA | BRA Kesk. | SMR DNQ | MON 5 | CAN 8 | MEX DNQ | FRA Kesk. | GBR 7 | GER 9 | HUN 9 | BEL 10 | ITA 9 | POR 13 | ESP | JPN 9 | AUS DNQ | 16. | 2 |
| 1991 | Footwork Grand Prix International | Footwork A11C | Porsche V12 | USA DNQ | BRA DNQ |  |  |  |  |  |  |  |  |  |  |  |  |  |  | - | 0 |
| 1991 | Footwork Grand Prix International | Footwork FA12 | Porsche V12 |  |  | SMR DNQ | MON DNQ | CAN | MEX |  |  |  |  |  |  |  |  |  |  | - | 0 |
| 1991 | Footwork Grand Prix International | Footwork FA12C | Cosworth V8 |  |  |  |  |  |  | FRA | GBR | GER DNPQ | HUN DNPQ | BEL DNQ | ITA DNPQ | POR DNPQ | ESP DNPQ | JPN 10 | AUS 15 | - | 0 |
| 1992 | Andrea Moda Formula | Coloni C4B | Judd V10 | RSA EX |  |  |  |  |  |  |  |  |  |  |  |  |  |  |  | - | 0 |
| 1992 | Andrea Moda Formula | Andrea Moda S921 | Judd V10 |  | MEX DNP | BRA | ESP | SMR | MON | CAN | FRA | GBR | GER | HUN | BEL | ITA | POR | JPN | AUS | - | 0 |
Aiheesta muualla

Alex Caffi -tilastot (Arkistoitu – Internet Archive)
Caffin kotisivut
Palolatikka

| Palolatikka |
| --- | --- |

Uhanalaisuusluokitus
 
 
Suomessa:
 Vaarantunut  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Lahko::  Nivelkärsäiset Hemiptera
Alalahko::  Luteet Heteroptera
Osalahko::  Pentatomomorpha
Yläheimo::  Aradoidea
Heimo::  Latikat Aradidae
Suku::  Aradus
Laji::  angularis
Kaksiosainen nimi
 Aradus angularis  J.Sahlberg, 1886 
Katso myös
   Palolatikka Commonsissa 
Infobox OKNimi-testi OK: 
Palolatikka (Aradus angularis) on erittäin harvinainen ludelaji. Se on ainoa Suomessa luonnonsuojeluasetuksella rauhoitettu lude.
Palolatikka on musta, 4–5 millimetrin pituinen ja erittäin litteä lude. Ravintonsa se luultavasti imee palaneilla puilla elävistä lahottajasienistä, mutta muutoin sen elintavat ovat tuntemattomat.
Lajista on tehty satunnaisia havaintoja Venäjän Kaukoidästä Pohjois-Ruotsiin ulottuvalta vyöhykkeeltä. Suomessa se on levinneisyydeltään maan pohjoisin latikkalaji. Sitä on löydetty Inarista, Kittilästä, Ilomantsista ja Lieksasta (Patvinsuon kansallispuistosta). Sen tyypillinen elinympäristö on palanut havumetsä ja aiemmin laji on todennäköisesti ollut nykyistä yleisempi. Lajia on vaikea havaita, minkä vuoksi sen esiintyvyyden varmistaminen on työlästä. Se elää palaneiden havupuiden kuoren alla ja mahdollisesti myös pudonneissa kuorenkappaleissa.
Laji on riippuvainen metsäpaloista ja siirtyy kuloalueilta toisille, mikä vaikeuttaa sen suojelemista. Metsäpaloalueiden väheneminen onkin uhka lajin olemassaololle. Lajin säilymistä voidaan edistää niin sanotuilla luonnonsuojelupoltoilla.
Aiheesta muualla

Insectoid: Taxonomy for Aradus angularis, vain  arkistossa (englanniksi)
Global Biodiversity Information Facility: Luokittelu ja levinneisyyskartta (englanniksi)